**Konkursa** **„Latgolys prozys skaitejumi 2020”**

**NŪLYKUMS**

MIERKIS

Veicynuot literarū procesu Latgolā, dūdūt vareibu latgalīšu rokstu volūdā voi latvīšu literarajā volūdā rokstūšim autorim satikt leluoku auditoreju.

DALEIBNĪKI

Vysa vacuma Latgolys kulturtelpai pīdareigi autori, kurī roksta prozu latgalīšu rokstu volūdā voi latvīšu literarajā volūdā.

KONKURSA DORBA NŪSACEJUMI

Autori aicynuoti īsyuteit:

1. poša radeitu i da tuo napublicietu tekstu latgalīšu rokstu volūdā voi latvīšu literarajā volūdā — eseju, stuostu voi romana fragmentu;

2. prozys teksta lelums: 7000 –12 000 zeimu ar atstarpem;

3. teksta nūformiejums: A4 formats, Times New Roman, burtu lelums 12 punkti, rindu storpā 1,5 punkti;

PĪSACEJUMA NŪSACEJUMI

Konkursa dorba elektroniskajai versejai obligati juodalīk e-posta teksts ar pīsacejumu, kurā juobyut:

1. ziņom par autoru (vuords, pavuorde, dzimšonys dati, nūsadorbuošona, eisa rodūšuo biografeja);

2. autora kontaktinformaceja (telepona numers, e-posts).

TERMENI

Konkursa dorbi, dalīkūt pīsacejumus, konkursam juoīsnīdz leidz 2020. goda 15. oktobram, nūsyutūt bīdreibai “Latgolys Studentu centrs” iz e-postu: ilze@lgsc.lv.

VIERTIEŠONYS KRITEREJI

Dorbi tiks vārtāti, vysu vaira izceļūt na teksta volūdu, bet literaruo teksta kvalitati i pīdareibu Latgolys kulturtelpai, tai atkluojūt regiona sovpateibu i paruodūt latgaliskumu juo plašuokajuos nūzeimēs.

KONKURSA NŪTIKŠONYS KUORTYS

Konkurss nūtiks divejuos kuortuos:

1. nakluotīnis kuortā – autori leidz 15. oktobram īsyuta sovus prozys tekstus i konkursa organizatori jūs nūdūd žurejai anonimai viertiešonai;

2. kluotīnis kuortā – žurejis izalaseitī lobuokūs prozys tekstu autori 14. novembrī Lūznovys muižā skaita sovus tekstus, žureja viertej skaitejumu i div lobuokajim pīškir vareibu pīsadaleit storptautyskuo literaturys festivala „Prozas lasījumi 2020” pasuocīņūs, kas decembra suokumā nūtiks Reigā.

REZULTATU IZZIŅUOŠONYS KUORTEIBA

Autorus, kurūs aicynuos daleibai „Latgolys prozys skaitejumūs 2020” 14. novembrī Lūznovys muižā, informēs personeigi, sasazynojūt iz pīsacejumā nūruodeitū e-posta adresi voi telepona numeri. Itūs autoru vuordi novembra suokumā izziņuos bīdreibys “Latgolys Studentu centrs” sātyslopā lgsc.lv i latgalīšu kuturys ziņu portalā lakuga.lv.

Autorus, kurus paaicinuos daleibai storptautyskuo literaturys festivala „Prozas lasījumi 2020” pasuocīņūs decembra suokumā Reigā, paziņuos kluotīnē 14. novembrī Lūznovys muižā nūteikūšajā pasuocīnī „Latgolys prozys skaitejumi 2020”.

ŽUREJA

1. literaturzynuotneica Maija Burima;

2. dzejneica Anna Rancāne;

3. rakstneica Laima Kota.

ORGANIZATORI

Bīdreiba “Latgolys Studentu centrs” (konkursa i pasuocīņa nūrisi koordinej Ilze Sperga, tel. 29512432, e-posts ilze@lgsc).